**TYRIMAS**

**MANO MOKYMOSI STILIUS**

TYRIMO TIKSLAS

Nustatyti vaikų motyvacijas groti pasirinktu instrumentu, jų savarankiškumą mokantis ir galimybes siekiant užsibrėžto tikslo.

TYRIMO UŽDAVINIAI

* Atlikti anketinę 2-7 klasių mokinių apklausą raštu;
* Išsiaiškinti savarankiško mokymosi trukdžius ir galimybes;
* Atlikti gautų tyrimo rezultatų analizę ir pateikti išvadas.

TYRIMO METODAI

Teorinė literatūros šaltinių analizė ir nestandartizuota anketinė apklausa raštu.

TYRIMO METODIKA IR TIRIAMIEJI

Pateikti klausimai Panevėžio rajono muzikos mokyklos Ramygalos skyriaus 2-7 klasių įvairių specialybių mokiniams. Gauti atsakymai klasifikuoti ir pateiktos išvados.

Kiekvienam pedagogui svarbu pažinoti savo mokinius, todėl rekomenduojama atlikti testus, kuriais galima nustatyti kiekvienam individui būdingą mokymosi stilių.

Vokiečių psichologas EBINGHAUZAS (1850–1909) atliko tyrimą, atskleidusį, kad:

* jau po 20 minučių 42 proc. to, ką buvome išmokę, dingsta, užmirštama ir pavyksta išsaugoti tik 58 proc.;
* po valandos atmintyje lieka tik 44 proc.;
* po dienos – tik 34 proc.;
* po šešių dienų – tik 25 proc. – trys ketvirčiai užmirštama;
* visam laikui atmintyje lieka tik 20 proc.

H.GARDNER teigia, kad žmonės turi bent septynis intelektus: verbalinį, loginį-matematinį, erdvinį, muzikinį, tarpasmeninį, vidinį (refleksijos), kinestetinį. Svarbu žinoti, kas būdinga kiekvienam iš jų, nes tuomet galima daug sužinoti apie kiekvieną mokinį bei pritaikyti mokymosi stilių.

**Muzikinis intelektas**

Muzikinis intelektas nebūtinai reiškia gebėjimą kurti, groti ar skaityti muziką.

Turintys gerai išvystytą muzikinį intelektą mėgsta poemų ir dainų ritmą, skambesį, greitakalbes, chorinį dainavimą ir nesąmoningus muzikinius garsus, jautriai reaguoja į besikeičiančius garsus, išskiria konkretaus instrumento skambesį melodijoje, mėgaujasi improvizuodami ir žaisdami su muzikos garsais. Jie gali išmokti įrašinėdami savo pačių mokymąsi muzikiniais garsais, konstruodami skambesius ar greitakalbę, kurie padeda mokytis. Istorijos datos, matematinės formulės ar periodinės lentelės, paverstos greitakalbe ar galingu taktu, žymiai ilgiau išlieka jų atmintyje nei įprastai pasakyta tiesa.

**Tarpasmeninis intelektas**

Tarpasmeninis intelektas yra gebėjimas įeiti į kito pasaulį, matyti jį kito akimis. Toks žmogus gebės bendrauti, paveikti, įtikinti kitus, tartis, spręsti konfliktus, sudaryti komandas ir jose lyderiauti. Tarpasmeninis intelektas leidžia stebėti subtilius jausmų, minčių ir požiūrių, nuotaikos, elgsenos, motyvacijos ir tikslų pasikeitimus kituose asmenyse.

Toks besimokantysis mėgs darbą porose ir grupelėse, bendradarbiavimą. Jis taip pat noriai prisiims atsakomybę už veiklą, organizuos kitus bendram darbui, dalyvaus bendruomenės veikloje. Tokie žmonės daugiau išmoksta bendraudami su kitais nei iš knygų.

Kiekvienas turi savitą unikalią intelektų kombinaciją. H.GARDNER mano, kad dažniausiai žmoguje dominuoja 2–3 intelekto rūšys. Tas unikalumas ir apsprendžia individualų mokiniui priimtiną mokymosi būdą, stilių.

Gerų ugdymo rezultatų pasiekti padeda mokymo ir mokymosi stilių derinimas.

Mokytojas turi nustatyti, kokie yra mokinių mokymosi stiliai, koks yra jo paties stilius, ar yra dermė, ar siekiama bendrų tikslų, abipusių interesų.

Štai keletas mokymosi stilių pagal SWEIN‘ą:

* **„PUODELIS IR ĄSOTĖLIS“**

Mokytojas kalba, o mokiniai klauso.

Mokytojo filosofija: privalau mokiniams suteikti reikalingų žinių;

* **„MOLIS IR ŽIEDĖJAS“**

Mokiniai dirba, kas nurodyta, o mokytojas stebi ir konsultuoja.

Mokytojo filosofija: privalau suformuoti mokinių mokymosi įgūdžius.

* **„AUGALAS IR SODININKAS“**

Mokiniai pasirenka veiklą, o mokytojas pataria, konsultuoja.

Mokytojo filosofija: privalau leisti mokiniams savarankiškai vystytis, todėl stebiu, kaip jiems sekasi, ir patariu.

* **„KELIAUTOJAS IR KELRODIS“**

Mokytojas nukreipia, vadovauja, o mokiniai tyrinėja, diferencijuotai dirba.

Mokytojo filosofija: privalau išmokyti mokinį reflektuoti savo veiklos rezultatus.

**Mokymosi stilius – kiekvienam mokiniui būdinga charakteristika**

Remiantis RENZULIU ir SMITU (1978), mokymosi stilių galima nusakyti:

* biologinio ritmo pasireiškimu („vieversys“ ar ,,pelėda“);
* dėmesio pastovumu (pastovus ar nepastovus);
* asmenybės savybėmis (pavyzdžiui, savarankiškumas, nepriklausomybė ir kt.);
* suvokimo stipriosiomis pusėmis (,,regimasis“ ar ,,girdimasis“);
* socialiniais prioritetais (mokymusi didelėse ar mažose grupėse).

Pagal KOLB‘o (1984) empirinio mokymosi ciklą, tam, kad besimokantysis būtų aktyvus, jam reikia keturių skirtingų, bet tarpusavyje glaudžiai susijusių gebėjimų:

* aktyviai veikti (patirtis);
* stebėti ir mąstyti (mąstymas);
* formuoti sąvokas ir apibendrinimus;
* išbandyti sąvokas ir koncepcijas naujose situacijose (išbandymas).

Pagal P. GINNIS tyrimus:

* 29 proc. mokinių turi regimąją atmintį;
* 34 proc. – girdimąją;
* 37 proc. – kinestetinę ( Suplanuota fizinė veikla, darbas grupėse, vaidmenų

modeliavimas, žaidimai, praktinė veikla).

Mūsų mokykloje apklausoje dalyvavo 20 mokinių. Atlikus apklausą ir gavus rezultatus, paaiškėjo, kad:

* Masinių informacijos priemonių dėka vaikams susidaro įspūdis, kad groti kokiu nors instrumentu yra visiškai nesunku, todėl dalis mokinių neįvertina grojimo pasirinktu instrumentu sudėtingumo. Todėl tikėtina, kad pasiekti norimą rezultatą bus sunkiau nei tikėtasi.

**Patirtis groti pasirinktu instrumentu**

* Norint efektyviai siekti rezultato neužtenka groti tik klasėje – reikia groti ir namuose. Tuo tarpu savarankiškam darbui namuose skiriama per mažai laiko, todėl gerokai pristabdomas progresas. Ypač svarbus vaidmuo, šiuo atveju, tenka tėvams – jie taip pat tampa svarbiais vaiko tobulėjimo proceso dalyviais.

**Namuose skirtų užduočių atlikimo laikas**

* nemaža dalis mokinių sunkiai išmoksta kūrinius mintinai, o tai apsunkina emocinę išraišką muzikuojant. Dėmesys labiau skiriamas teisingam kūrinio atlikimui, o visa kita nustumiama į antrą planą.

**Kūrinių mokymasis mintinai**

* atsiskaitymų ir koncertų metu žemesnių klasių mokiniai jaučia įtampą, dėl ko dažnai pasirodo prasčiau nei ištiesų geba. Vyresnėse klasėse ši įtampa sumažėja ir rezultatai tampa geresni, mokiniai įgauna daugiau pasitikėjimo savimi.

**„Sceninė“ baimė**

* groti po vieną mėgsta apie pusę mokinių, tačiau darbas kolektyve padeda greičiau įveikti baimes, formuoja darbo kolektyve įgūdžius.

**Labiau tinkamas kūrinių atlikimo būdas**

IŠVADOS

* Įgyta teigiama sceninė patirtis suteikia vaikams daugiau pasitikėjimo savimi, padeda įveikti iškilusius sunkumus.
* Geresnį mokymosi rezultatą galima pasiekti tik žinant mokinių individualias emocines, psichologines savybes ir jas skatinant teigiamai raidai.
* Bendras darbas ansambliuose padeda formuoti socialinius įgūdžius, bendrauti ir bendradarbiauti kolektyve.
* Gaunamos užduotys namuose formuoja gebėjimą būti atsakingu už savo veiksmus ir rezultatus.
* Mokykloje sudarytos puikios sąlygos formuotis asmenybei, žinančiai ko nori ir galinčiai siekti užsibrėžto tikslo.

Tyrimą atliko vyr.mokytojas Evaldas Vaitkevičius